
Pan oeddwn yn myfyrio 
A'r Cloc yn taro un, 
Meddyliais mai addoli 

Un Duw a ddylai dyn; 
Ac hefyd ei was'naethu 
A'm calon oll yn llon, 
Tra paro dyddiau 'mywyd. 
I ar y ddaear hon. 


Pan glywais i fy awn lais: 
Yn taro dau brydnawn, 

Fe redodd fy myfyrdod 

Ar ddau gyfamod llawn; 
A'u cynnwys yn y Bibl, 
Dau Destamentau yw, 

A wnawd gan ysbrydoliaeth 
Y gwir a'r bywiol Dduw, 


2 Tim. 8; 16. 
Pan glywais y Cloc yn taro 
Tri wrth fyn'd yn mla'n, 
Meddyliais am dri pherson, 
Tad, Mab, ac Ysbryd Glân; 
Â'r rhai'n yn un Jehofah 
Er trag'wyddoldeb draw, 
Ao felly bydd i bara 
I dragwyddoldeb draw. 

1 Ioan 5.7. 
Pan glywai'r cloc man cywir 
Yn taro bedair gwaith, 
Daeth pedwar Erengylwr 
T'm feddwl ar fy nhaith, 
A'r newydd am drugaredd, 
Yn yr efengyl gu, 
A maddeu'r holl anwiredd 
I mi bechadur du. 
Mathew, Marc, Luc, ac Ioan, 
Wrth i mi ddyfal wrando 
A'r cloc yn taro pump, 
Meddyliais am bum” morwyn 
Heb olew yn eu lamp, 
Â'r priod Fab yn dyfod, 
A'r rhai sydd barod bwys, 
A aethant i'r briodas, 
A chauwyd yno'r drws. 
Mat. 52.2. 
Pan oedd y cloc yn taro 
Fel hyn y chweched waith, 
Rwy'n cofio'r greadigaeth, 
Y nef a'r ddaear faith, 
Y môr a'r holl sydd ynddo, 
A phob creadur byw, 
Yn ysbaid y chwe' diwrnod 
A wnaeth yr Arglwydd Dduw, 
Exodus 20. 11. 
Wel dyma fyfyr eto, 
Â'r cloc yn taro saith— 
Y seithfed ddydd gorphwysodd 
Creawdwr daear faith ; a 
A dylem ninau gadw a? 
Y Sabboth, santaidd yw, 
Mewn meddwl, gair a gweithred, 
Yn ol gorchymyn Duw. 

Exodus 20. 10. 
With i mi ddyfal wrando, 
A rhifo wyth yn siwr, 
Meddyliais am wyth enaid 
Achubwyd rhag y dw'r; 
Pan daeth y diluw creulon 
Ar anwir ddynion byd, 
A'u boddi yn yr eigion, 
Yn gyfan oll i gyd. 

Genesis 6. 13. 
Rwyn deall wrth fyfyrio, 
Â'r cloc yn taro naw, 
Mai'r nawfed awr bu'r Iesu 
Ar ben Calfaria draw, 
Yn d'weyd y gair gorphenwyd, 
Atebwyd yno'n llawn, 
Â'r Tad yn gwaeddu Gollwng 
E'n rhydd, mi gefais iawn. 

Mat. 27. 45. 
Rwy'n meddwl 'nawr wrth wrando, 
Â'r cloc yn taro deg, 
Fod genyf ddeg gorchymyn, 
I'w cadw yn ddifreg, 
A row'd ar fynydd Sina, 
'Gan y Jehovah mawr, 
Yn rheol bywyd i mi, 
'Tra byddwyf ar y llawr. 

Exodus 20. 

Yr amser sydd yn pasio, 
Mae'n taro un ar ddeg, 
A mi heb fod yn gweddio, 
Un awr o rhai'n yn deg; - 
Mae'n rhyfedd fod gwahoddiad 
I'r fath bechadur mawr, 
I ddo'd i'r winllan etto, 
A'm haul bron myn'd i lawr. 











Oedd yn y deml fawr. 





Mat. 10; 
Mae Arglwydd mawr y winllan; 
Yn galw arnoch, dewch, 
Beth bynag a fo cyfiawn 
O gyflog, chwi a'i cewch ; k 
Tra bo eich penau'n llwydion,. 
A'r cefn yn erymu i lawr, 
Mae galwad arnoch eto— 
O dewch i weithio'n awr. 


Pan glywai daro deuddeg, 
'Rwy'n rhedeg yn y blaen, 
At ddeuddeg ffynon Elim, 
A'u dyfroedd gloyw, glan, 
A'r deuddeg Apostolion, 
Oedd. yma ar y llawr; 

A'r môr ar deuddeg ychain, 


Exodusl15.34. Mat.l0il, b Bren, 7. lt. 


Dat,23.1. 


Mae eto bren y bywyd, . 

A'i ffrwyth yn ddeuddeg rhyw;. 
A. deuddeg llwythau Israel, 

A ddaeth trwy'r môr yn fyw 
Ac i ysbio Canaan, 

Danfonwyd deuddeg gwr; 

A'r deuddeg golofn godwyd- 

Yn yr Iorddonen ddwr. 


Exodus 14.21, Joshua4.1. Deut,1l.389:. 


Yn ddeuddeg 'raeth hi'n barod, 
A. darfod wnaeth fy nydd, 

A'm corff sy'n myn'd ìi orphwys. 
Yn awr i'r gwely pridd, 

A'm henaid yn ehedeg 

I fyd ysbrydion byw— 
Lle byddaf yn drag'wyddol,. a 
Yn ngwydd fy Arglwydd Dduw. 

